เปิดเจอส่วนลดชุดข้าวอบไก่ย่าง หรือ ข้าวไก่เผ็ดเชสเตอร์ เสิร์ฟคู่กับเป๊ปซี่ ในราคาเพียง 45 บาทเท่านั้น (จากราคาปกติ 121 บาท) ไหนๆ ก็ไป Big C ประชาอุทิศ เลยแวะไปกิน Chester's Grill ด้วยซะเลย

ไปถึงหน้าเคาน์เตอร์ก็ลองสอบถามพนักงานดู ตอนแรกพนักงานไม่รู้จักโปรนี้ พอดีเราเห็นมีป้ายโปรโมชั่นวางแอบไว้ริมเคาน์เตอร์อีกด้าน มีอยู่ 4 ป้าย เลยหยิบมาดู จากนั้นกดรับสิทธิ์ เลือกข้าวอบไก่ย่าง พนักงานรับมือถือไปคีย์ข้อมูล อาหารรอนานประมาณ 15 นาที

ปริมาณอาหารไม่มากไม่น้อย มีข้าว + ไก่ย่างราดซอส + สลัด รสชาติโอเค ส่วนเป๊ปซี่จืดๆ หน่อย

ใครมีแอ็พ Toyoto Privilege ก็ลองแวะไปใช้สิทธิ์กันดูนะ ลดราคาไปกว่าครึ่งเลยทีเดียว